als_Latn dik_Latn sag_Latn
Provat e para zyrtare të sezonit do të zhvillohen të dielën në Melbourne.
Në një pistë ku makinat përplasen dhe dalin nga pista si të ecnin mbi akull, kjo është panorama e provave kualifikuese për pole position në Melbourne për shkak të reshjeve të dendura të shiut. Emocione të forta dhuruan ato pak minuta të sesionit të parë provave zyrtare për çmimin e Madh të Australisë por duke parë stuhinë e shiut dhe frikën për aksidente të shumta organizatorët vendosën të shtyjnë dy sesionet e tjera të provave dhe kështu të dielën krahas spektaklit të garës më parë do të shijojmë dy sesionet e mbetura Q2 e Q3 për të vendosur se kush do të niset nga 3 vendet e para.
Emocionet nisën që në fillim kur Lewis Hamilton me Mercedes ishte i pari që doli nga pista duke rrezikuar të mos kualifikohej në dy sesionet e tjera e pas tij, Webber, Perez e Maldonado pësuan të njëjtin fat, ndërsa më spektakolar ishte Massa që dëmtoi plotësisht pjesën e përparme të makinës. Më i shpejti në këto kushte të rënduara ishte Rosberg me Mercedes i ndjekur nga Alonso e Grosjean. U kualifikuan gjithashtu edhe Perez, Webber, Massa, Vettel, Button, Hamilton, Raikkonen, Di Resta, Hulkenberg, Rikardo, Botas, Sutil e Maldonado por më tepër se koha në pistën e lagur në Melbourne ishte e rëndësishme të mos rrezikohej duke dale nga pista. Do të jetë e diela ajo që do të vendosë renditjen për garën e parë të sezonit 2013.
als_Latn als_Latn als_Latn